
REFERAT

privind aprobarea Planului Urbanistic Zonal “Construire imobil de apartamente S+P+4E+Er”, str. Chişodei nr. 37, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U22008-001854/19.03.2008 privind aprobarea Planului Urbanistic Zonal “Construire imobil de apartamente S+P+4E+Er”, str. Chişodei nr. 37, Timişoara;
Având în vedere prevederile Certificatului de Urbanism nr. 874/21.02.2008;
Având în vedere Raport de Avizare FAVORABIL nr. 04/pv – 24.06.2008 al Comisiei Tehnice de Amenajare a Teritoriului şi de Urbanism;

Supunem spre analiză Comisiilor din cadrul Consiliului Local al Municipiului Timişoara documentaţia Plan Urbanistic Zonal “Construire imobil de apartamente S+P+4E+Er ”, str. Chişodei nr. 37, Timişoara;

Documentaţia este iniţiată de proprietarii terenului S.C. FORTUNA INVESTITII S.R.L. Sânnicolau Mare şi a fost elaborată de S.C. AC TECTURA S.R.L., proiect nr. 22/2007.
Terenul studiat în cadrul P.U.Z. este situat în intravilanul municipiului Timişoara, în zona de sud a oraşului, pe drumul care leagă Timişoara de satul Chişoda. Prin P.U.G. Timişoara pentru acest amplasament este propusă funcţiunea zonă rezidenţială cu clădiri P, P+1E, P+2E.
Prin prezentul Planului Urbanistic Zonal “Construire imobil de apartamente S+P+4E+Er”, str. Chişodei nr. 37, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005 privind protecţia mediului.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Suprafaţa totală studiată în cadrul Planului Urbanistic Zonal “Construire imobil de apartamente S+P+4E+Er”, str. Chişodei nr. 37 este de 2916 mp şi este proprietatea S.C. FORTUNA INVESTITII S.R.L. Sânnicolau Mare, înscrisă în CF nr. 8762 Chişoda, nr. cadastral 1389/635-637, 1392/635-637/2 teren cu casă în str. Chişodei nr. 37.
Parcela se învecinează pe trei laturi cu grădini, iar pe latura cu accesul la parcelă, spre vest, cu imobilele în regim P de pe strada Chişodei 37 şi 39.
Prin documentaţie se propune amplasarea unui imobil de locuinţe colective în regim de înălţime S+P+4E+Er. Pentru deservirea rutieră se propune amenajarea unei străzi prin zona mediană a pateului studiat care va lega strada Emil Zola cu strada Izlaz, realizându-se astfel prelungirea străzii Mărgăritarilor şi un acces direct din strada Chişodei, pentru deservirea locală a parcelei.
Indicii propuşi prin prezenta documentaţie pentru întreaga zonă studiată în cadrul documentaţiei Planului Urbanistic Zonal “Construire imobil de apartamente S+P+4E+Er”, str. Chişodei nr. 37 sunt:

Pentru locuinţe regim mic de înălţime  POT maxim = 48,50%
Pentru locuinţe regim mare de înălţime POT maxim = 42,00%

CUT maxim = 3
Spatii verzi minim 20% din suprafaţa terenului
Indicii propuşi prin prezenta documentaţie la nivel de parcelă:
POT maxim = 32%

CUT maxim = 2
Spaţiu verde = 22,80 %

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. şi conform avizului Comisiei de Circulaţie nr. TH.  2008-003964/19.06.2008, iar parcările vor fi înierbate.
La eliberarea Autorizaţiei de Construire se vor respecta condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Documentaţia a fost supusă dezbaterii publice din data de 17.07.2008
Plan Urbanistic Zonal “Construire imobil de apartamente S+P+4E+Er”, str. Chişodei nr. 37 Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

Lăsăm la aprecierea Consiliului Local Timişoara oportunitatea realizării obiectivului propus prin documentaţia prezentată.

